– абазины. Ежьхэр абазэкIэ зэджэжьых. Кавказым итемыр тыгъэкъохьэпIэ чIыналъэхэм ащыпсэурэ автохтон цIыф лъэпкъ. Ахэр нахьыбэу зыщыпсэухэрэр Къэрэщэе-Щэрджэс Республикэр ары. ПчъагъэмкIэ мин 44-м къехъух. Ахэмэ ащыщэу мини 10-р IэкIыб къэралыгъохэу Тыркуем, Шам, Иорданием, Ливан ащэпсэух. Абадзэхэр абхъаз лъэпкъэу алъытэх. ЗэраIорэмкIэ, я 14-17-рэ  лIэшIэгъухэм апэкIэ псыхъоу Бзыбэм Iулъэшъогъэ чIыналъэхэм ащыпсэущтыгъэх. Абзэ абхъазыбзэмрэ адыгабзэмрэ яхьщыр, иберэ-кавказ бзэ быным хэхьэ. Ежь абэдзабзэр тIоу гощыжьыгъэ: зыр тапантыбз, адырэр– ашхарыбз, лъэпкъыри а цIэ дэдэхэр яIэу субэтноситIоу зэтырауты. Я 17-рэ лIэшIэгъум щегъэжьагъэу ислъам суннит диныр къахэхьанэу регъажьэ, ау мэджсус ыкIи чырыстан дин фэIо-фашIэхэр я 19-рэ лIэшIэгъум ыгузэгухэм анэс абадзэхэм, нахьыбэмкIэ ашхархэм, ахэлъыгъэх. Джыдэдэм динэу къябэкIрэр ислъамыр ары. ИжъыкIэ абадзэмэ янахьыбэр адыгабзэкIэ гущыIэщтыгъэх. Непэ адыгабзэр зыгъэфедэрэр нахь нэжъ-Iужъхэр ары. Шъыпкъэ, джыри абэдзэ унагъомэ адыгабзэр зыгъэфедэхэрэр мымакIэу ахэтых.